Jan Carlsen

Jan Carlsen (født 22. mars 1938 i Oslo) er en norsk arkitekt, lærer, skribent og forfatter.

Carlsen ble arkitektutdannet i England, der han studerte i årene 1958 til 1963. Han hadde praksis ved arkitektkontor i ti år, og var amanuensis i by- og regionplanlegging ved Arkitekthøgskolen i Oslo i 18 år.

Han har blant annet skrevet i Profil, Vinduet og Klassekampen, og vært en aktiv bidragsyter i dagspressens oppslag om arkitektur og byutvikling.

En gang intervjuet han en enke med fire barn som bodde i en ettroms leilighet (med vannklosett, men uten dusj eller badekar) på Torshov. Han tegnet boligen hennes og ba henne vise hvordan de fem familiemedlemmene sov i senger og på madrasser, «en imponerende kompakt scenografi». 

Carlsen har politisk bakgrunn fra ml-bevegelsen
og var medlem av AKP(m-l) til slutten av 1980-tallet.

Bibliografi 
 Trafikkrigen, debattbok skrevet sammen med Hans Magnus Ystgaard, Pax 1970
 Soria Moria : Roman om femtiåra, Gyldendal 1979
 Viola, roman, Gyldendal 1981
 Regnbuebyen : tekster om arkitektur og samfunn, Pax 1993

Referanser 

Norske arkitekter
Norske romanforfattere
Fødsler i 1938